વિદ્યાર્થીને ‘શુભેચ્છા’ પાઠવવાનો અને ‘બેસ્ટ આફ લક’ કહેવાનો અજબનો ટ્રેન્ડ આજકાલ વધી ગયો છે. કોઈનો ફોન આવે એટલે પેલો વાંચતો વાંચતો આવે અને શુભેચ્છા સાંભળે. મોટા ભાગનાં સગાં-સંબંધીનો ફોન આવે એટલે તેનો આખો દિવસ ‘થેન્ક્યુ’ કહેવામાં જ જાય. વાંચવા કરતાં લોકોની શુભેચ્છા સાંભળવામાં વિદ્યાર્થીનો વધુ સમય જઈ રહ્યો છે. એમાંય વળી મધ્યમવર્ગના પરિવારના વિદ્યાર્થીને તો વધુ હેરાન થવાનું. પેન, કમ્પાસ, માદળિયું, પ્રસાદ લઈને આજુબાજુના સગાં-સંબંધીઓ ઘરે આવી જાય અને બે-ત્રણ કલાકની શુભેચ્છા પાઠવી ઘરે જાય. એક રૂમ-રસોડામાં ઘરમાં પેલો વાંચે કે શુભેચ્છા સાંભળે તેની ખબર જ ન પડે.